MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

     HOTĂRÂREA NR. 167
privind aprobarea modalităţii de delegare a serviciului de transport public de persoane cu autobuze şi tramvaie, efectuat prin curse regulate, în municipiul Craiova
            Consiliul Local al Municipiului Craiova, întrunit în şedinţa ordinară din data de 28.04.2016;

 Având în vedere raportul nr.54456/2016 al Direcţiei Servicii Publice prin care se propune aprobarea modalităţii de delegare a serviciului de transport public de persoane cu autobuze şi tramvaie, efectuat prin curse regulate, în municipiul Craiova; 

     În conformitate cu prevederile  Legii nr.51/2006, republicată, privind serviciile comunitare de utilităţi publice, Legii nr.92/2007 privind serviciile de transport public local, modificată şi completată şi Regulamentul CE nr.1370/2007 al Parlamentului European şi al Consiliului privind serviciile publice de transport feroviar şi rutier de călători;

 În temeiul art.36 alin. 2 lit. d coroborat cu alin.6 lit. a pct.14, art.45 alin.1, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

    Art.l. Se aprobă modalitatea de delegare, prin atribuire directă, a serviciului de transport public de persoane cu autobuze şi tramvaie, efectuat prin curse regulate, în municipiul Craiova.    
    Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Servicii Publice vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	         CONTRASEMNEAZĂ,

	
	          PT. SECRETAR,

	 Viorica Manuela GODINEL 
	         Ovidiu MISCHIANU








